**OBRAZLOŽENJE**

**Nacrt Pravilnika o načinu i postupku izvještavanja nadležnog tijela o promjeni zdravstvenog stanja vlasnika oružja**

Obveza Ministarstva zdravstva za izradu i donošenja ovog normativnog propisa propisana je člankom 15. stavkom 6. Zakona o nabavi i posjedovanju oružja građana („Narodne novine“, broj 94/2018).

Predloženim normativnim rješenjem propisuje se se način i postupak izvještavanja policijske uprave odnosno policijske postaje Ministarstva unutarnjih poslova prema mjestu prebivališta, odnosno sjedišta vlasnika oružja koji je obvezan provoditi izabrani doktor medicine primarne zdravstvene zaštite, kao i svaki drugi doktor medicine koji ima saznanja o promjeni zdravstvenog stanja vlasnika oružja ili tijeku liječenja koji utječu na sposobnost za držanje i nošenje oružja.